CELEX: C2004/146/02
Language: da
Date: 2004-05-29 00:00:00
Title: Sag C-162/04: Sag anlagt den 31. marts 2004 af Republikken Finland mod Kommissionen for De Europæiske Fællesskaber.

29.5.2004   
            
            
               DA
            
            
               Den Europæiske Unions Tidende
            
            
               C 146/1
            
         Sag anlagt den 31. marts 2004 af Republikken Finland mod Kommissionen for De Europæiske Fællesskaber.
   (Sag C-162/04)
   (2004/C 146/02)
   Ved De Europæiske Fællesskabers Domstol er der den 31. marts 2004 anlagt sag mod Kommissionen for De Europæiske Fællesskaber af Republikken Finland ved A. Guimaraes-Purokoski, og med valgt adresse i Luxembourg.
   Republikken Finland har nedlagt følgende påstande:
   Principalt:
   
               i)
            
            
               Kommissionens beslutning 2004/136/EF (1) af 4. februar 2004 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), annulleres, for så vidt som den vedrører Finland.
            
         
               ii)
            
            
               Kommissionen tilpligtes at afholde sagens omkostninger.
               Subsidiært:
            
         
               iii)
            
            
               Kommissionens beslutning 2004/136/EF af 4. februar 2004 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), annulleres, for så vidt som den vedrører et beløb på 3 194 596 EUR.
            
         
               iv)
            
            
               Kommissionen tilpligtes at afholde sagens omkostninger.
            
         Søgsmålsgrunde og væsentligste argumenter:
   Republikken Finland er af den opfattelse, at Kommissionen ved at udstede den anfægtede beslutning
   
               i)
            
            
               har foretaget en urigtig anvendelse af artikel 9, stk. 2, i forordning nr. 3887/92 (2), og har anlagt en urigtig vurdering af situationen i Pohjois-Karjala. Kommissionen har ikke godtgjort, at den finske kontrolordning vedrørende arealstøtte indebærer nævneværdige lakuner med hensyn til Pohjois-Karjala, og at de finske myndigheder ikke har truffet de afhjælpningsforanstaltninger, som Kommissionen har krævet
            
         
               ii)
            
            
               har anlagt en urigtig vurdering af situationen i Pohjois-Pohjanmaa, Pohjois-Savo, Keski-Suomi, Kainuu og Lappi. Kommissionen har ikke godtgjort, at den finske kontrolordning vedrørende arealstøtte indebærer nævneværdige lakuner med hensyn til nævnte områder, og at de finske myndigheder ikke har truffet de afhjælpningsforanstaltninger, som Kommissionen har krævet
            
         
               iii)
            
            
               har tilsidesat proportionalitetsprincippet, idet den har udstrakt den anfægtede beslutning til ud over Pohjois-Karjala også at vedrøre Pohjois-Pohjanmaa, Pohjois-Savo, Keski-Suomi, Kainuu og Lappi
            
         
               iv)
            
            
               ikke har godtgjort, at de procedurer, som er anvendt i forbindelse med kontrolordningen vedrørende arealstøtte i Pohjois-Karjala, Pohjois-Pohjanmaa, Pohjois-Savo, Keski-Suomi, Kainuu og Lappi, er i strid med fællesskabsretten.
            
         
      (1)  EUT L 40 af 12.2.2004, s. 31.
   
      (2)  Kommissionens forordning (EØF) nr. 3887/92 af 23.12.1992 om gennemførelsesbestemmelser for det integrerede system for forvaltning og kontrol af visse EF-støtteordninger, EFT L 391 af 31.12.1992, s. 36.